google/wiki40b huggingface dataset:
हरि नारायण आपटे

हरि नारायण आपटे (१८६४-१९१९ ई.) मराठी के प्रसिद्ध उपन्यासकार, कवि, नाटककार थे।

परिचय

हरिभाऊ आपटे का जन्म खानदेश में हुआ। पूना में पढ़ते समय इनके भावुक हृदय पर निबंधमालाकार चिपलूणकर और उग्र सुधारक आगरकर का अत्यधिक प्रभाव पड़ा। इसी अवस्था में इन्होंने कई अंग्रेजी कहानियों का मराठी में सरस अनुवाद किया। विद्यार्थी जीवन में ही इन्होंने संस्कृत के नाटकों का तथा स्कॉट, डिकसन्, थैकरे, रेनाल्ड्स इत्यादि के उपन्यासों का गहरा अध्ययन किया और लोकमंगल की दृष्टि से उपन्यासरचना की आकांक्षा इनमें अंकुरित हुई।
सन् १८८५ में इनका 'मघली स्थिति' नामक पहला सामाजिक उपन्यास एक समाचारपत्र में क्रमश: प्रकाशित होने लगा। बी. ए. की परीक्षा में अनुत्तीर्ण होने पर इन्होंने 'करमणूक' नामक पत्रिका का संपादन करना आरंभ किया। यह कार्य ये अट्ठाईस वर्षों तक सफलता से करते रहे। इस पत्रिका में इनके लगभग इक्कीस उपन्यास प्रकाशित हुए जिनमें दस सामाजिक और ग्यारह ऐतिहासिक है। मराठी उपन्यास के क्षेत्र में क्रांति का संदेश लेकर ये अवर्तीण हुए। इनकी रचनाओं से मराठी उपन्याससाहित्य की सर्वांगीण समृद्धि हुई। इनकी सामाजिक कृतियों में समाजसुधार का प्रबल संदेश है। मुख्य सामाजिक उपन्यासों में मछली स्थिति', 'गणपतराव', 'पण लक्षांत कोण वेतों', 'मो' और 'यशवंतराव खरे' उत्कृष्ट हैं। ये चरित्रचित्रण करने में सिद्धहस्त थे। इनकी रचनाओं में यथार्थवाद और ध्येयवाद (आदर्शवाद) का मनोहर संगम है। साथ ही मिल और स्पेंसर के बुद्धिवाद का रोचक विवेचन भी है। इन्होंने मध्यमवर्गीय महिलाओं की समस्याओं का भावपूर्ण एवं कलात्मक चित्रण किया।
ऐतिहासिक उपन्यासों में चंद्रगुप्त, उष:काल, गड आला पण सिंह गेला और वज्राघात आपटे की उत्कृष्ट कृतियाँ है। इनकी ऐतिहासिक दृष्टि व्यापक और विशाल थी। गुप्तकाल से मराठों की स्वराज्य स्थापना तक के काल पर इन्होंने कलापूर्ण उपन्यास लिखे। 'वज्राघात' इनकी अंतिम कृति है जिसमें दक्षिण के विजयनगरम् राज्य के नाश का प्रभावकारी चित्रण है। इसकी भाषा काव्यपूर्ण और सरस है। इनके सामाजिक उपन्यास ऐतिहासिक उपन्यास जैसे सजीव चरित्रचित्रण से ओतप्रोत है। ये 'सत्यं, शिवं, सुंदरम्' के अनन्य उपासक थे।
इनकी कहानियाँ 'स्फुट गोष्ठी' नामक चार पुस्तकों में संगृहीत हैं। इनमें चरित्रचित्रण तथा घटनाचित्रण का मनोहर संगम है। कला तथा सौंदर्य की अभिव्यक्ति करते हुए जनजागरण का उदात्त कार्य करते में ये सफल रहे।
राजा हनुमंत सिंह

राजा हनुमंत सिंह (१८०८-१८८५) कालाकांकर रियासत के तालुकेदार थे। इन्हें अवध के बादशाह ने सन १८४९ में राजा की उपाधि से नवाजा था। राजा हनुमंत ने १८५७ की क्रांति में अपने पुत्र लाल प्रताप सिंह के साथ योगदान दिया था।
राजा हनुमत सिंह के छोटे भाई माधव सिंह(विजईमऊ कोट) कालाकार के सेेनापति थे जो अपने भतिजे कुवर लालप्रताप सिंह के साथ चादा की का्ंति  मे शहिद होगये।  माधव सिंह जी के दो पुत्र थे , ज्येष्ठ पुत्र मोहबल सिंह अौर क्निष्ट पुत्र शिवदऱशन सिंह ।
नंदिनी हरीनाथ

नंदिनी हरीनाथ  २०२० में शुरू करने के लिए तैयार किये जा रहे एक संयुक्त नासा-इसरो उपग्रह - निसार के इसरो द्वारा मिशन प्रणाली की सिस्टम आगू हैं। कई दशकों पहले टीवी की दुनिया के प्रसिद्ध अमेरिकी विज्ञान कथा मनोरंजन कार्यक्रम, स्टार ट्रेक, उनके लिए, विज्ञान का पहला प्रदर्शन था। इसरो की नौकरी उनकी पहली नौकरी थी और यहाँ काम करते हुए उन्हें बीस साल हो चुके हैं। अपने कार्यकाल के दौरान उन्होंने 14 परियोजनाओं पर काम किया।
इसरो के मंगलयान परियोजनाओं में इन्हों ने मार्स ऑर्बिटर मिशन पर मिशन डिज़ाइन की परियोजना प्रबंधक और उप-ऑपेरशन संचालक के रूप में काम किया। भारत के सफल मंगल अभियान से पहले मंगल ग्रह के लिए किये जाने वाले मिशन में सफलता की दर केवल 40% ही थी और भारत इसे पहली बार में और वह भी बहुत कम लागत और बहुत कम समय में पूरा करने वाला पहला देश है।
मेगालोपोलिस

मेगालोपोलिस का उपयोग जीन गोइटमन(10ओकटुबर1915-28 फरवरी1994) ने 1957 में विशाल महानगरों के लिए किया था। इसे मेगापोलिस भी कहते हैं। दोनों शब्द यूनानी भाषा के है जिनका अर्थ है - महान। भूगोल व अन्य विषयो में इसका प्रयोग होता है।भारत में दिल्ली, मुम्बई व कोलकाता इस श्रेणी के शहर हैं।
ऑपरेशन ओपेरा

ऐतिहासिक पृष्ठभूमि और रणनिती

१९६० के दशक में इराक़ ने परमाणु कार्यक्रम स्थापित किया था, और १९७० के दशक के मध्य में इसका विस्तार करने इराक़ एक परमाणु भट्ठी के अधिग्रहण के सोच में था। फ्रांस के साथ कई बातचीत के बाद वे दोनो देशोंके बिच नवम्बर १९७५ में करार बना जिस में फ्रांस ने इराक़ को परमाणु भट्ठी बनाने में तकनीकी सहायता करने का फैसला हुआ। इराक परमाणु अप्रसार संधि में शामिल देश है और इस कारण इसके परमाणु कार्यक्रम अन्तर्राष्ट्रीय परमाणु ऊर्जा अभिकरण के सुरक्षा उपायोंके अंदर आते है। 
यित्झाक राबिन जब इज़राइल के प्रधानमन्त्री थे (१९७४-१९७७), तब से इराक़ ने परमाणु कार्यक्रम पर आंतरिक चर्चा चल रही थी। १९७७ में लिकुड पार्टी के मेनाकेम बेगिन प्रधानमन्त्री बने और इन परमाणु कार्यक्रमोंपर इज़राइल की कार्रवाईयां बढी। इराकी भट्ठी के एक पूर्ण पैमाने पर मॉडल के निर्माण को अधिकृत किया गया, जिसमें इजरायल के पायलट बमबारी का अभ्यास कर सकते थे। इस अभ्यास में तीन पायलट भी मारे गए। इज़राइल के विदेश मंत्री मोशे दयान ने फ्रांस, अमरिका और इटली से राजनयिक वार्ता में इराक़ ने परमाणु कार्यक्रम पर रोक लगाने की मांग की; पर कुछ हो ना सका। हालांकि इराक़ के राष्ट्रपति सद्दाम हुसैन हमेशा यही कहते रहे कि ये कार्यक्रम शांतिपूर्ण प्रयोजनोंसे है, पर इज़राइल इसे मानने को तैयार नही था। 
२२ सितम्बर १९८० को ईरान-इराक़ युद्ध शुरू हुआ और ऑपरेशन स्कॉर्च स्वॉर्ड के तेहत ईरान ने ओसिराक पर हवाइ हमला किया था लेकिन भट्ठीमें परमाणु पदार्थ होने की आशंका से उन्होंने पुरी तबाही नहीं मचाई। इज़राइली सैन्य खुफिया निदेशालय के निदेशक येहुशुआ सग्यू ने सार्वजनिक रूप से ईरानियों से भट्ठी पर बमबारी करने का आग्रह किया था।
आगे चलकर ईरान और इज़राइल ने इस कार्य में हात मिलालिए। ईरान ने इज़राइल को ओसिराक के छायाचित्र दिए जिसकी मदत से इज़राइली ऑपरेशन ओपेरा की तैयारी में जुट गए। इज़राइल के सैन्य ठिकानों और भट्ठी के बीच दूरी १६०० किमी (९९० मील) से अधिक थी। इज़राइल के हावई दल को अरब देश जॉर्डन या सउदी अरब या दोनों के हवाई क्षेत्रों से जाना होगा और इस कारण बिच राह ईंधन भरने की कोई सुविधा नही होगी। जनरल डायनामिक्स के एफ़-१६ए फ़ाइटिंग फ़ेलकन और मैकडोनेल डगलस के एफ़-१५ए इगल हवाई जहाजोंसे ये हमला करने का फैसला हुआ। ईरान-इराक़ युद्ध का फायदा उठाते हुए इज़राइल के हवाई जहाज इराक़ के दक्षिणी और पश्चिमी क्षेत्रों में हो आए और इराक़ को इसका पता नही चला। सिर्फ एक बार इराक़ का मिग विमान इज़राइली जहाज के पिछे पडा था पर ईंधन खतम होने कि वजह से वे वापिस चला गया। इस अभ्यास के दौरान सउदी अरब के क्षेत्र से हमाला करने का फैसला हुआ क्योंकि इराक़-सउदी अरब के अच्छे संबंधों के कारण यहा सुरक्षा कम थी।

हमला

७ जून १९८१ को रविवार की दोपहर (१५:५५ इज़राइली समय) को हमला शूरु हुआ ताकी छुट्टी के समय भट्ठी के क्षेत्र में कोइ श्रमिक और विदेशी विशेषज्ञ न हो। आठ एफ़-१६ए विमान प्रत्येक में दो मार्क ८४ बम से सज्जित और छह एफ़-१५ए विमान हमले के लिए तबा अंतरराष्ट्रीय हवाई अड्डेसे निकले। जॉर्डन के क्षेत्रमें इज़राइली दल ने रेडिओ पर सउदी अरबी उच्चारण शैली अपनाई और उन्हे बताया के वे सउदी अरबी विमान है जो अभ्यास करते हुए रास्ता खो गए थे। सउदी क्षेत्रमें उन्होंने जॉर्डनी सिग्नल और हवाई रचना प्रणाली अपनाई जिस कारण वे इराक तक किसी चुनौती के बिना पहुंच गए। इराकी समय शाम ६:३५ के आस-पास हर पाच सेकंड के अंतर पर मार्क ८४ बम गिराने लगे। सोलह बमोमेसे कमसे कम आठ बम मुख्य भट्ठी पर गिरे। बाद में पता चला कि इराकी सेना तब राडार बंद करके खाना खाने गई थी और इज़राइली दल सही सलामत वापस आ गए।
नशीद अस-सलाम अस-सुल्तानी

हिन्दी अनुवाद

हे ईश्वर, हमारे राजा सुल्तान की सुरक्षा करें

और हमारे देश के लोगों की,

सम्मान और शान्ति समेत।

कामना है कि वे दीर्घ जीवन जीएं, दृढ़ और समर्थित,

उनका नेतृत्व गौरान्वित हो।

उनके लिए हम अपना जीवन दे देंगे।

कामना है कि वे दीर्घ जीवन जीएं, दृढ़ और समर्थित,

उनका नेतृत्व गौरान्वित हो।

हे ओमान, पैगम्बर के समय से

हम कुलीनतम अरबों में सर्वाधिक समर्पित हैं।

हर्षित रहो! काबूस आया है

ईश्वर के आशीर्वाद से।

उल्लासित रहो और उन्हें हमारी प्राथनाओं की सुरक्षा प्रदान करो।
धर्मांधता

धर्मांधता मन की अवस्था है जिसमें व्यक्ति हठपूर्वक, युक्तिपूर्वक, असहनशीलता दिखाते हुए अन्य नस्ल, राष्ट्रीयता, लिंग, यौन अभिविन्यास, सामाजिक आर्थिक स्थिति, विशेषकर धर्म के व्यक्तियों को नापसंद करता हैं।
वृहदणु

रसायन शास्त्र में वृहदणु (Macromolecule, मैक्रोमोलिक्यूल) बहुत बड़े अणु को कहा जाता है और यह अक्सर बहुत सारे छोटे अणुओं को पॉलीमर बनाकर जोड़ने से निर्मित होते हैं। जहाँ जल, कार्बन डाईऑक्साइड और अन्य ऐसे कई अणुओं में दस से कम परमाणु होते हैं, वहाँ वृहदणुओं में हज़ारों परमाणु जुड़े हुए होते हैं। जीव-रसायनिकी में प्रोटीन, डीऑक्सीराइबोन्यूक्लिक अम्ल और ऐसे कई अन्य वृहदणु मिलते हैं।
फ़िलिपीन्ज़ के प्रान्त

फ़िलिपीन्ज़ के प्रान्त, दक्षिणपूर्वी एशिया के फ़िलिपीन्ज़ देश के प्रमुख प्रशासनिक व राजनैतिक विभाग हैं। २०१६ में देश में ८१ प्रान्त थे जो आगे नगरों व नगरपालिकाओं में विभाजित थे। प्रान्तों को भौगोलिक, सांस्कृतिक और जातीय आधार पर प्रशसनिक क्षेत्रों में संगठित किया गया है जिनकी संख्या २०१६ में १८ थी। इन क्षेत्रों को स्वयं तीन द्वीप दलों में संगठित किया गया है।
खय्याम

व्यक्तिगत जीवन

umraw jaan, kabhi kabhi
सुपरिभाषित

गणित में, किसी कथन को सुपरिभाषित कहा जाता है यदि यह स्पष्ट है और इसके अवयव इसके निरूपण से स्वतंत्र होते हैं। अधिक सरल शब्दों में, इसका मतलब यह है कि एक गणितीय कथन प्रत्यक्ष और स्पष्ट हो। विशेष रूप से, एक फलन सुपरिभाषित कहलाता है यदि इसके निविष्ट में बदलाव किये बिना इसके रूप में परिवर्तन (जिस रूप में यह प्रस्तुत किया जाता है) करने पर यह समान परिणाम देता है। एक सुपरिभाषित फलन 0.5 के लिए वही परिणाम देता है जो 1/2 के लिए देता है। शब्द सुपरिभाषित को एक तार्किक कथन के स्पष्ट के लिए भी काम में लिया जाता था और आंशिक अवकल समीकरण को सुपरिभाषित कहा जाता है यदि यह सीमाओं पर सतत है।

सुपरिभाषित अंकन

वास्तविक संख्या के लिए  का परिणाम स्पष्ट है क्योंकि  होता है। इस स्थिति में इस अंकन को सुपरिभाषित कहा जाता है। हालाँकि यदि संक्रिया (यहाँ ) साहचर्य गुणधर्म नहीं रखती तो यहाँ एक परिपाटी परिभाषित होनी चाहिए जिसमें दो अवयवों को पहले गुणा किया जाता है। अन्यथा, यह गुणा सुपरिभाषित नहीं है। उदाहरण के लिए संक्रिया घटाना  साहचर्य नहीं है। हालाँकि निरूपण  संक्रिया  के साथ सुपरिभाषित है जिसके अनुसार इसे विपरितों के योग से समझा जा सकता है और  को  के समान माना जाता है। भाग भी साहचर्य नहीं है। हालाँकि  स्पष्ट परिभाषा नहीं रखता अतः यह सुपरिभाषित नहीं है।
अभियांत्रिकी महाविद्यालय, पुणे

अभियांत्रिकी महाविद्यालय, पुणे (अंग्रेज़ी: College of Engineering, Pune; संक्षेप : सी.ओ.ई.पी.) यह भारत के पुणे शहर में स्थित एक अभियांत्रिकी महाविद्यालय है। इसे सन १८५४ में स्थापन किया गया है। अभियांत्रिकी महाविद्यालय, गिंडी (१७९४) और भारतीय प्रौद्योगिकी संस्थान रुड़की के बाद, यह भारत और आशिया का तीसरा सबसे पुराना अभियांत्रिकी महाविद्यालय है। यहाँ के छात्रों और पूर्व छात्रों को अनौपचारिक भाषा में सी.ओ.ई.पी.यन‌ (COEPian) कहा जाता है। यहाँ की प्रसिद्ध शिक्षाप्रणाली सन १९५० तक "पूना मॉडेल" के नाम से जानी जाने लगी थी।
मुला और मुठा इन दो नदियों के संगम पर सी.ओ.ई.पी. स्थित है।
गोपामऊ

गोपामऊ  भारत के उत्तरी राज्य उत्तर प्रदेश के हरदोई जिले में स्थित एक छोटा सा कस्बा है, यह जिले के पूर्वी भाग में स्थित है| यहाँ की स्थानीय प्रशासन नगर पंचायत के अधिकार क्षेत्र में है| जिला मुख्यालय हरदोई यहाँ से 24 किलोमीटर है | इसकी पूर्वी सीमा सीतापुर जिले की सीमा से मिलती है जो गोमती नदी से विभाजित होती है| वर्ष 2011 की जनगणना के अनुसार कस्बे की कुल जनसंख्या 18078 है जिसमे पुरुष 8248, महिलायें 7285 तथा 0 से 6 वर्ष तक के बच्चो की संख्या, बालक 1283 तथा बालिकायें 1260 हैं| इसी प्रकार साक्ष्ररता के अनुसार साक्षर पुरुष 4166 तथा साक्षर महिलायें 2924 हैं यानी 47% साक्षर लोग हैं| यहाँ कुल 12 वार्ड हैं, विधान सभा लिस्ट 2014 के अनुसार यहाँ कुल 6676 वोटर हैं जिनमें पुरुष 3771 तथा महिलायें 2905 हैं |
गोपामऊ नगर पंचायत की स्थापना 1972 में तथा पहले बोर्ड का गठन 1989 में हुआ तब से आज तक चेयरमैनी की यह पांचवी पंचवर्षी चल रही है| गोपामऊ के इतिहास और प्रशाशन की विस्तृत जानकारी के लिये प्रशाशन पेज देखें| निकटतम रेलवे स्टेशन हरदोई रेलवे स्टेशन है और अमौसी हवाई अड्डा लखनऊ निकट्तम हवाई अड्डा है| यह समुद्र तल से 143 मीटर (469 फीट) की एक औसत ऊंचाई पर 27.55Â डिग्री उत्तरी अक्षांश और 80.28Â डिग्री पूर्वी देशांतर के बीच स्थित है
धनतुलसी

जनसांख्यिकी

भारत की २००१ की जनगणना के अनुसार इस गाँव की आबादी १५३६ थी जिसमे महिलाये ७८० और पुरुष ७५६ थे।
नीलकंठ (शिवाचार्य)

नीलकंठ एक शिवाचार्य। नीलकंठ क्रियासार नामक वीर शैव ग्रंथ के लेखक थे। इस ग्रंथ की एक टीका १७३८ ई. में लिखी गई। कमलाकर भट्ट (१६१२ ई.) कृत निर्णयसिंधु में क्रियासार का उद्धरण है। मल्लणार्थ कृत कर्णाटक भाषा ग्रंथ वीर शैवाभूत महापुराण में (१५१३ ई.) इस ग्रंथ का उल्लेख है अत: इनका समय १५वीं शताब्दी होगा। क्रियासार के अलावा कर्णाटक भाषा में भी इन्होंने एक ग्रंथ का निर्माण किया। इनके अनुसार वीर शैवागम ही वैदिक है, अन्य आगम हैं। शक्ति विशिष्ट अद्वैत ब्रह्मरूपी शिव का प्रतिपादन इन्होंने किया है। कुछ लोग इन्हें शिवाद्वैतवादी ब्रह्मसूत्र के भाष्यकार श्रीकंठ से अभिन्न मानते हैं पर यह धारण गलत है।
ज्योतिष शास्त्र के एक ग्रंथ ताजिक के भी कर्त्ता कोई नीलकंठ थे जिनका समय मुसलमानों के आक्रमण के बाद का होना कीथ ने माना है। विंटरनित्ज के अनुसार महाभारत के टीकाकार नीलकंठ भी बहुत बाद के हैं।
समुद्रमंथन से उठे विष को पीकर गले में धारण करने के कारण जिनका कंठ नीला पड़ गया वे शिव भी नीलकंठ कहलाते हैं।
पापस्वीकरण

ईसाई धर्म का मूलभूत विश्वास है कि ईसा मानव जाति को पाप से छुटकारा दिलाकर मुक्ति का मार्ग प्रशस्त करने के उद्देश्य से पृथ्वी पर आए थे। अपने स्वर्गारोहण के पूर्व उन्होंने अपने शिष्यों को अधिकार दिया कि बपतिस्मा द्वारा पश्चात्तापी विश्वासियों को उनके पापों से मुक्त कर दें लेकिन बपतिस्मा के बाद मनुष्य पाप कर सकता है, इसीलिये ईसा ने पापस्वीकरण (कनफेशन) का संस्कार भी निश्चित कर दिया, जिसके द्वारा पश्चात्तापी मनुष्य अपने पापों का परिहार कर सकता है। शताब्दियों तक समस्त ईसाइयों का यही विश्वास रहा है। इसका आधार बाइबिल में सुरक्षित ईसा का अपने शिष्यों के प्रति यह कथन है- जिन लोगों के पाप तुम क्षमा करोगे वे अपने पापों से मुक्त हो जायँगे, जिन लोगों के पाप तुम नहीं क्षमा करोगे वे अपने पापों से बँधे रहेंगे (संत योहन का सुसमाचार, २०, २१)।
ईसाई धर्म के प्रारंभ ही से पूजा के समय सामूहिक पापस्वीकरण के अतिरिक्त व्यक्तिगत पापस्वीकरण का उल्लेख मिलता है। पापी प्राय: बिशप के सामने अपना पाप स्वीकार करता था और उसे प्रायश्चित्त करने का अवसर दिया जाता था, उसे पूरा करने के बाद ही पापी के फिर यूखारिस्ट संस्कार ग्रहण करने की अनुमति दी जाती थी। किसी पुरोहित के सामने अकेले में निजी पापस्वीकरण की प्रथा चौथी शती के बाद ही धीरे धीरे प्रचलित होने लगी थी। सन् १२१५ में वर्ष भर में कम से कम एक बार पापस्वीकरण करने का नियम लागू कर दिया गया था। 
प्रोटेस्टैंट धर्म पापस्वीकरण को ईसा द्वारा नियम संस्कार नहीं मानता तथा नियमित रूप से निजी पापस्वीकरण करना अनावश्यक समझता है। रोमन काथलिक तथा प्राच्य चर्च समान रूप में पापस्वीकरण को ईसा द्वारा नियत किया हुआ संस्कार समझा हैं। पापस्वीकरण के लिये पापी की ओर से तीन बातों की अपेक्षा है- (१) पश्चात्ताप, (२) किसी पुरोहित के सामने अपने पापों स्वीकार करना, (३) पुरोहित द्वारा ठहराया हुआ प्रायश्चित्त का कार्य पूरा करना। पुरोहित पापों को सच्चा पश्चात्तापी जानकर उसे ईसा के नाम पर पाप से मुक्त कर देता है और बाद में किसी भी हालत में पापस्वीकरण द्वारा प्राप्त जानकारी को गुप्त रखने के लिये बाध्य होता है।
ऐलिस प्रयोग

भौतिक उद्देश्य

इस प्रयोग को भारी आयनों की टक्कर के अध्ययन के लिए निर्मित किया गया है। इसकी सहायता क्वार्क-ग्लुओन प्लाज्मा का अध्ययन किया जाता है जो पदार्थ की चार मूल अवस्थावों (ठोस, द्रव, गैस व प्लाज़्मा) से भिन्न है।

आँकड़े विश्लेषण

इस प्रयोग के आँकड़ों को विश्लेषित करने के लिए सर्न द्वारा विकसित अलिरूट (ALIROOT) नामक संसूचक विशेष सॉफ्टवेयर का में लिया जाता है। यह रूट का संसूचक के लिए विशेष रूप से दिशात्मक संशोधन किया गया सॉफ्टवेयर है।

उपलब्धियाँ

अगस्त २०१२ में ऐलिस प्रयोग के वैज्ञानिकों ने दावा किया कि उनके प्रयोग ने ५.५×१०१२ (५.५ टेरा) डिग्री ताप के साथ क्वार्क-ग्लूऑन प्लाज्मा का निर्माण किया, जो कि किसी भी प्रयोग द्वारा आजतक प्राप्त अधिकतम तापमान है।
हैंस क्रिश्चियन एंडर्सन

हैंस क्रिश्चियन एंडर्सन (डेनिश : Hans Christian Andersen; २ अप्रैल १८०५ - ४ अगस्त १८७५) डेनमार्क के एक प्रसिद्ध लेखक एवं कवि थे। वे बच्चों की कहानियों के लिये प्रसिद्ध हैं। अपने जीवन में विश्व भर के बच्चों का मनोरंजन करने के लिये वे प्रसिद्ध थे। उनकी कविताएँ एवं कहानियाँ विश्व की १५० से अधिक भाषाओं में अनुदित हुई हैं। इनकी कृतियों को लेकर चलचित्र, नाटक, एवं एनिमेटेड फिल्में बनी हैं।

जीवनी

हान्स क्रिशिचयन ऐंडर्सन का जन्म 2 अप्रैल 1805 को ओडेन्स (डेन्मार्क) में हुआ। अपने बचपन में ही उन्होंने कठपुतलियों के लिए एक नाटक की रचना कर अपनी भावी कल्पनाशक्ति का परिचय दिया। यह छोटे ही थे जब इनके निर्धन पिता की मृत्यु हो गई। तत्पश्चात् ये ऑपेरा में गायक बनने की इच्छा से कोपेनहागेन आए। इन्होंने इस समय बुरे दिन भी देखे, परंतु कुछ गायक मित्रों की सहायता से काम चलता रहा। गायक बनने की अभिलाषा छोड़कर इन्होंने रॉयल थियेटर में नृत्य सीखना आरंभ किया। रॉयल थियेटर के निर्देशक श्री कॉलिन ने डेन्मार्क नरेश से इनकी प्रशंसा की और कुछ वर्षो के लिए उन्होंने इनकी शिक्षा का भार सॅभाला। 
सन् 1829 में इन्हें फ़ॉडराइज़" नामक पुस्तक के प्रकाशन के फलस्वरूप प्रथम सफलता प्राप्त हुई। 1833 में डेन्मार्क नरेश ने इनको कुछ धन भ्रमणार्थ दिया, जिससे इनका अनुभव बढ़ा। 1835 में इनकी कथा "इंप्रोवाइज़ेटर" को बहुत सफलता मिली। इस समय इन्होंने "फ़ेयरी टेल्स" लिखना आरंभ किया, जिनके द्वारा ये विश्वविख्यात हुए। इन्होंने कई नाटक भी लिखे। 1872 में एक दुर्घटना ने इन्हें किसी योग्य न रहने दिया और 4 अगस्त 1875 को इनकी मृत्यु हो गई।
बारानक्विला बंदरगाह

यह कोलंबिया का प्रमुख और सबसे बड़ी बंदरगाह है।
दानावारी

दानावारी नेपालके मेची अंचलके इलाम जिलाकी एक गाँव विकास समिति है।
वादे इरादे

संक्षेप

साइंस कॉलेज प्रिंसिपल त्रिपाठी की आलोचना कॉलेज के प्रोफेसरों द्वारा की जाती है, क्योंकि उनका छोटा भाई अजय दो बार परिक्षा में विफल रहा और दो साल से पिछड़ गया। त्रिपाठी अजय से नाराज हैं और चाहते हैं कि वह शायरी और कविताओं को छोड़ दें और अपनी पढ़ाई पर ध्यान दें। अजय ऐसा नहीं करता है और इसके बजाय घर छोड़ देता है, अपने भाई को कहता है कि वह खुद को एक कवि के रूप में स्थापित करेगा और फिर घर लौट आएगा। वह अपनी कविताओं को प्रकाशन के लिए प्रस्तुत करता है लेकिन उससे कहा जाता है कि उनमें कुछ कमी है। वह खूबसूरत निकिता (ममता कुलकर्णी) के साथ प्यार में पड़ जाता है, जो एक अमीर उद्योगपति की बेटी है। अजय शादी करने से पहले खुद को स्थापित करना चाहता है, और बॉम्बे में स्थानांतरित हो जाता है। वहाँ पहुँचने पर, वह बॉलीवुड अभिनेत्री ज्योति (सुचित्रा कृष्णमूर्ति) से जुड़ जाता है, और जुआ और पीना शुरू कर देता है। उसकी प्रस्तुत कविताओं को दो पुरुषों द्वारा चुराया जाता है, जो बहुत सारे पैसे में उसे बेच देते हैं। निकिता बॉम्बे चली आती है और अजय, एक बर्बाद युवा व्यक्ति के रूप में पाती है। जो उसने पहले देखा था उससे बहुत अलग। साथ में उन्हें उसके जीवन को सही करने की कोशिश करनी होगी, ताकि वह अपने भाई को दिया वादा पुरा कर सके।
सादिकाबाद

सादिकाबाद पंजाब, पाकिस्तान का एक नगर है।
दून एक्स्प्रेस ३०१०

दून एक्स्प्रेस 3010 भारतीय रेल द्वारा संचालित एक मेल एक्स्प्रेस ट्रेन है। यह ट्रेन देहरादून रेलवे स्टेशन (स्टेशन कोड:DDN) से 08:25PM बजे छूटती है और हावड़ा जंक्शन रेलवे स्टेशन (स्टेशन कोड:HWH) पर 07:00AM बजे पहुंचती है। इसकी यात्रा अवधि है 34 घंटे 35 मिनट।
१३००९/१० हावडा देहरादून दून एक्सप्रेस भारतीय रेल के पूर्व रेल्वे क्षेत्र से संबंधित एक एक्सप्रेस ट्रेन है जो भारत में हावडा जंक्शन और देहरादून के बीच चलती हैІ
यह ट्रेन संख्या १३००९ के रूप में हावडा जंक्शन से देहरादून तक चलती है और ट्रेन संख्या १३०१० के रूप में विपरीत दिशा में पश्चिम बंगाल, झारखंड, बिहार, उत्तर प्रदेश और उत्तराखंड राज्य में सेवारत है और दो गाडियो में से एक है जो हावडा और देहरादून को जोडती है, अन्य ट्रेन १२३२७/२८ उपासना एक्सप्रेस हैІ

डिब्बे

वर्तमान में १३००९/१० हावडा देहरादून दून एक्सप्रेस में १ एसी २ टियर, ३ एसी ३ टियर, ११ स्लीपर क्लास, ३ सामान्य अनारक्षित और २ डिब्बे बेठक और सह सामान की रेक हैІ इसमे भोजन यान का डिब्बा नहीं हैІ

क्योंकि भारत में ज्यादातर रेल सेवा प्रथागत है, डिब्बो का संगठन मांग के आधार पर भारतीय रेल के विवेकाधीन सुधारी जाती हैІ

सेवा

१३००९ हावडा देहरादून दून एक्सप्रेस ३४ घंटे ५५ मिनट (४४.५९ किमी / घंटा) में १५५७ किमी की दूरी तय करती है और ३४ घंटे ३० मिनट में १३०१० देहरादून हावडा दून एक्सप्रेस के रूप में (४५.१३ किमी / घंटा) की दूरी तय करती हैІ
क्योंकि ट्रेन की औसत गति ५५ किमी / घंटे से नीचे है भारतीय रेलवे नियमो के अनुसार, इसके किराये में एक सुपरफास्ट अधिभार शामिल नहीं हैІ

मार्ग

१३००९/१० हावडा देहरादून दून एक्सप्रेस हावडा जंक्शन से बर्धमान जंक्शन, धनबाद जंक्शन, गया जंक्शन, मुगलसराय जंक्शन, फैजाबाद जंक्शन, लखनऊ जंक्शन एन. आर., शाह्जहापुर, बरेली,मुरादाबाद, नजीबाबाद जंक्शन, हरिद्वार जंक्शन से होकर देहरादून जाती हैІ

संकर्षण

मार्ग आंशिक रूप से विध्युतीकृत है, यह हावडा जंक्शन से मुगलसराय जंक्शन तक हावडा आधारित डबल्युएपी-४ से खिंचा जाता है और बाकी की यात्रा के लिए ट्रेन को लखनऊ या तुगलकाबाद आधारित डबल्युडीएम ३ए को सौपा जाता हैІ

अकस्मात

३१ मई २०१२ को मारवा स्टेशन पर ट्रेन पटरी से उतर जाने की वजह से ५ लोगो की मृत्यु हुई थी और ५० लोग घायल हो गए थे।
२८ अप्रैल २०१४ को उत्तरप्रदेश में आम्बेड्कर नगर के पास झाफरागंज स्टेशन के नज्दीक दून एक्सप्रेस पटरी से उतर जाने की वजह से ३ लोगो की मौत हुई और ६ लोग घायल हुए.
अजमेरीगंज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

अजमेरीगंज उपजिला बांग्लादेश के पूर्वी सीमान्त में स्थित, सिलेट विभाग के हाबीगंज जिले में स्थित है।
एबीऍस फ़्री डिश

ABS फ्री डीस का भविष्य

ABS फ्री डीस abs2 75° सेटेलाइट के द्वारा सेवा देता है। इस सेटेलाइट मे 48 ku बैंड है, जिस तरह से अपने स्थापना के दो साल मे ही जितने दर्शक इसने जुटाए है आने वाले समय मे ये [[ डीडी फ्री डीस]] के बाद दुसरा बड़ा डीटीएच प्लेटफॉर्म साबित होगा।
रोहिणी नक्षत्र

रोहिणी नक्षत्र को वृष राशि का मस्तक कहा गया है। इस नक्षत्र में तारों की संख्या पाँच है। भूसे वाली गाड़ी जैसी आकृति का यह नक्षत्र फरवरी के मध्य भाग में मध्याकाश में पश्चिम दिशा की तरफ रात को 6 से 9 बजे के बीच दिखाई देता है। यह कृत्तिका नक्षत्र के पूर्व में दक्षिण भाग में दिखता है।
नक्षत्रों के क्रम में चौथे स्थान पर आने वाला नक्षत्र वृष राशि के 10 डिग्री-0'-1 से 23 डिग्री-20'-0 के बीच है। किसी भी वर्ष की 26 मई से 8 जून तक के 14 दिनों में इस नक्षत्र से सूर्य गुजरता है। इस प्रकार रोहिणी के प्रत्येक चरण में सूर्य लगभग साढ़े तीन दिन रहता है।
इस नक्षत्र का स्वामी शुक्र है। योग- सौभाग्य, जाति- स्त्री, स्वभाव से शुभ, वर्ण- शूद्र है और उसका विंशोतरी दशा स्वामी ग्रह चंद्र है। रोहिणी नक्षत्र किसी भी स्थान के मध्यवर्ती प्रदेश को संकेत करता है। इस कारण किसी भी स्थल के मध्य भाग के प्रदेश में बनने वाली घटनाओं या कारणों के लिए रोहिणी में होने वाले ग्रहाचार को देखा जाना चाहिए।
पुराण कथा के अनुसार रोहिणी चंद्र की सत्ताईस पत्नियों में सबसे सुंदर, तेजस्वी, सुंदर वस्त्र धारण करने वाली है। ज्यों-ज्यों चंद्र रोहिणी के पास जाता है, त्यों-त्यों उसका रूप अधिक खिल उठता है। चंद्र के साथ एकाकार होकर छुप भी जाती है। रोहिणी के देवता ब्रह्माजी हैं। रोहिणी जातक सुंदर, शुभ्र, पति प्रेम, संपादन करने वाले, तेजस्वी, संवेदनशील, संवेदनाओं से जीते जा सकने वाले, सम्मोहक तथा सदा ही प्रगतिशील होते हैं।
मुँह, जीभ, तलवा, गर्दन और गर्दन की हड्डी और उसमें आने वाले अवयव इसके क्षेत्र हैं। इस नक्षत्र के जातक पतले, स्वार्थी, झूठे, सामाजिक, मित्राचार वाले, दृढ़ मनोबल वाले, बुद्धिशाली, पद-प्रतिष्ठा वाले, रसवृत्ति वाले, सुखी, संगीत कला इत्यादि ललित कलाओं में रस रखने वाले, देव-देवियों में आराध्य वाले मिलते हैं।
जातक मानसिक रूप से स्वस्थ होते हैं। एजेंट्स, जज, फैंसी आइटमों के व्यापारी, जमीन, खेती, राजकीय प्रवृत्तियों द्वारा, साहित्य आदि से धन-वैभव और सत्ता प्राप्त करते हैं।
जिस स्त्री का जन्म रोहिणी नक्षत्र में हुआ हो वह स्त्री सुंदर, सावधान, पवित्र, पति की आज्ञाकारिणी, माता-पिता की भक्त और सेवाभावी पुत्र-पुत्रियों से युक्त, ऐश्वर्यवान होती है। रोहिणी शुभ ग्रहों से युक्त या संबंधित होने के कारण नक्षत्र सूचित अंग, उपांग तथा मुँह, गले, जीभ, गर्दन, गर्दन के मणके के रोगों का प्रभाव होता है। रोहिणी की पहचान उसकी विशाल आँखें हैं। (
विरहमान तीर्थंकर

विहरमान तीर्थंकरो के नाम

विहरमान तीर्थंकरो कि सूची
१. श्री सीमन्धर स्वामी जी
२. श्री युगमंदिर स्वामी जी
३. श्री बाहुस्वामी जी
४. श्री सुबाहु स्वामी जी
५. श्री सुजात स्वामी जी
६. श्री स्वयंप्रभ स्वामी जी
७. श्री ऋषभभानन स्वामी जी
८. श्री अनंतवीर्य स्वामी जी
९. श्री सुरप्रभ स्वामी जी
१०. श्री वज्रधर स्वामी जी
११. श्री विशालधर स्वामी जी
१२. श्री चन्द्रानन स्वामी जी
१३. श्री चन्द्रबाहु स्वामी जी
१४. श्री भुजंग स्वामी जी
१५. श्री ईश्वर स्वामी जी
१६. श्री नेमीश्वर स्वामी जी
१७. श्री वीरसेन स्वामी जी
१८. श्री महाभद्र स्वामी जी
१९. श्री देवयश स्वामी जी
२०. श्री अजितवीर्य स्वामी जी